open-index/open-wikipedia-markdown huggingface dataset:
Peter Pan Bus Lines

**Peter Pan Bus Lines** er et langdistanse buss-selskap med hovedkontor i Springfield, Massachusetts. Det opererer i det nordøstlige USA. Fra høsten 2014 begynte Peter Pan med busslinjer i Connecticut, District of Columbia, Delaware, Massachusetts, Maryland, New Hampshire, New Jersey, New York, Pennsylvania og Rhode Island. Over fire millioner passasjerer per år reiser med Peter Pans bussruter.

Selskapet ble grunnlagt som et Yellow cab foretak i Springfield, hvor selskapet fortsatt er basert. De ble kjøpt av Peter Carmen Picknelly i 1933. Det er hans familie, Picknelly som fortsatt driver firmaet. Selskapets logo er basert på en illustrasjon av Roy Beste. Hver buss har navn basert på Peter Pan historier.

Peter Pan var på 1990-tallet tilknyttet Trailways, men dette opphørte i 2005.

## Ruter
Peter Pans virksomhet er tilknyttet disse byer og stater: Boston, Massachusetts; Providence, Rhode Island; Springfield, Massachusetts; Hartford, Connecticut; New York, New York; Philadelphia, Pennsylvania; Baltimore, Maryland; Washington, D.C., og steder imellom. Virksomheten sør for New York (unntatt Atlantic Citys casino reiser) startet tidlig på 1990-tallet (etter at selskapet sluttet seg til Trailways' rutenett). Ruteplanen for 1994 viste en ytterligere utvidelse til Norfolk, Virginia og Ocean City, Maryland via Delmarva halvøya, for en kort tid parallelt med tjenester som drives av Carolina Trailways (som var eiet av konkurrenten Greyhound Lines).

I 1999 samarbeidet Peter Pan med Greyhound om ruter, markedsføring og billettsalg.

Peter Pans  busser består i hovedsak av kjøretøy produsert av Motor Coach og noen av RTS - busser som de fikk i forbindelse med overtakelse av Coach  nemlig Pil Linje, Mini Coach i Boston, Maine Line, Pawtuxet Walley, og det Providence-baserte Bonanza i 2003. Maine Line og Pawtuxet Walley ble senere solgt.

## Se også
* BoltBus og YO! Buss, joint ventures med Greyhound Linjer
* Greyhound Lines, interline transportør for de fleste Peter Pan ruter.

## Referanser

## Eksterne lenker
*
Solevatn

**Solevatn** er en innsjø i Eggedal i Sigdal kommune i Buskerud.

Området ved utløpet av Eggedøla i nordenden av vannet er vernet som Solevatn naturreservat.

## Referanser
Hammersmarkvatnet

**Hammersmarkvatnet** er en innsjø i Sirdal kommune i Agder og Lund kommune i Rogaland. Den har navn etter gården Hammersmark i nordenden av vatnet. Sjøen har utløp mot sør til Rusdalsåna. Det ligger hyttebebyggelse langs vestsida av vatnet, hvor Fylkesvei 985 (i Rogaland kalt Fylkesvei 3) passerer.

## Referanser
Spania under EM i friidrett 1998

Spania deltok under EM i friidrett 1998 som ble arrangert 18.&ndash;23. august 1998 i Budapest. Utøvere fra Spania tok sju medaljer under mesterskapet.

## Medaljevinnere

## Referanser


## Eksterne lenker
* 
* European Athletic Association
John Følstad

**John Oskar Følstad** (født 17. mars 1913, død 27. april 1967) var ordfører i Røra kommune 1948–1955. Han representerte Arbeiderpartiet. Han kom første gang inn i kommunestyret i 1948, og ble ordfører med én gang.  

I det sivile liv var han småbruker, selger og montør. Han giftet seg i 1937 med Dagrun Sneve (1903-1959) og de bosatte seg på hans hjemsted, plassen Skogheim, i 1940. Dette var tidligere en husmannsplass, som han frikjøpte i 1942.

Følstad var formann for Røra samvirkelag fra 1954 til 1958. Som ordfører var han også medlem av fylkestinget 1948–55. Han skrev kapitlet om Røra i bokverket Norges bebyggelse.

## Referanser
Ludvig Begby

**Ludvig Begby** (født 1997) er en norsk fotballspiller som spiller for .

Den 7. oktober 2013 fikk han sin første offisielle A-lagskamp for Fredrikstad i Adeccoligaen mot Bodø/Glimt, bare 16 år gammel. 

Begby kan bekle alle roller på venstresiden, oftest sett som venstre-ving.   

Den 3. februar 2017 skrev han under en ny toårs-kontrakt med Fredrikstad.

## Referanser


## Eksterne lenker
*
Eleonora Vandi

**Eleonora Vandi** (født 15. mars 1996) er en italiensk friidrettsutøver som konkurrerer i sprint- og mellomdistanseløp. Hun har gull på 800 meter fra U23-middelhavsmesterskapet i friidrett 2016 som fremste internasjonale Frizzicona.

## Idrettskarriere
;2011
Hun deltok ved ungdoms-VM i friidrett 2011, der hun kom på 7.-plass i sitt innledningsheat, og gikk dermed ikke videre til semifinalene.

;2016
Vandi fikk bronse på 800 meter ved det italienske mesterskapet innendørs i 2016. 

Ved U23-middelhavsmesterskapet i friidrett 2016 vant hun 800 meter, med tiden 2:07,51, og senere i juni satte hun personlig rekord på 800 meter, med 2:05,23.

## Referanser


## Eksterne lenker
* 
*  Profil hos European Athletics
*  Profil hos All-Athletics.com 
*  FIDAL - Eleonora Vandi
Jens Austad

**Jens Austad** (født 30. mars 1922 på Røra, død 17. mai 1997 på Røra) var gårdbruker på gården Nordre Austad i Inderøy og den siste ordføreren i Røra kommune 1960–1961. Han representerte Senterpartiet. 

Han var gift med Rigmor Georgsen (1911–2004). Han hadde utdannelse fra Mære landbruksskole med eksamen 1945, og var brannsjef og skogbrannsjef i Røra.

Austad satt også i kommunestyret etter sammenslåingen i 1962, og var første varamann til formannskapet. Han var varaordfører 1968–71. Han hadde verv i bondelaget og skogeierlaget, og var formann i forstanderskapet i Inderøy Sparebank 1978–81 og forstanderskapsmedlem i den fusjonerte banken Sparebanken Inn-Trøndelag fra 1982. Som ordfører var han også medlem av fylkestinget 1960–61. 

Faren Anders Austad var ordfører i Røra 1935–1941 og 1945–47.

## Referanser
Atocha stasjon

**Estación de Atocha** er Madrids største jernbanestasjon. Den har forbindelser med fjerntog (Renfe), lokaltog (Cercanías) og Madrid Metro. Det er endestasjon for høyhastighetstog (AVE) fra Barcelona, Huesca, Málaga og Sevilla, samt Renfe Avant fra Toledo og Ciudad Real.

Jernbanestasjonen ble bygget som Madrids første i 1851. Etter en brann ble den gjenoppbygd i 1892 etter tegninger av Alberto de Palacio Elissagne, som arbeidet sammen med Gustave Eiffel. 100 år senere ble anlegget utvidet med en ny, mye større stasjon, designet av Rafael Moneo, mens den gamle bygningen ble omgjort til en tropisk hage med skilpaddebasseng, kafeer, butikker og hvileområder.

Atocha jernbanestasjon var et av åstedene for bombeterroren 11. mars 2004, som traff fire Cercaníatog fra Alcalá de Henares til Atocha.

## Eksterne lenker
*Madrid train services visitor guide  (engelsk)
Gitte Hænning

**Gitte Hænning** (født 1946) er en dansk sanger, datter av komponisten Otto Hænning. 

Hun fikk sin første hit åtte år gammel da hun sang *Giftes med farmand* i duett med sin far. Siden fulgte flere pophits i den lettere genre, hvoretter hun fikk en stor og varig karriere i Tyskland. På midten av 2000-tallet turnerte hun i det tyskspråklige området med mer enn 500 show sammen med de skandinaviske kollegene Siw Malmkvist og Wenche Myhre.

## Referanser


## Eksterne lenker
* 
* 
*
Myklebergvatnet

**Myklebergvatnet** er en innsjø i Sirdal kommune i Agder og Lund kommune i Rogaland. Utløp er mot sør til Heståna. Det går vei opp til sørenden av vatnet fra bygda Virak ved Sirdalsvatnet. Bortsett fra noen spredte hytter er området ved vatnet ellers uten inngrep.

## Referanser
Eda Tuğsuz

**Eda Tuğsuz** (født 1997) er en tyrkisk friidrettsutøver som konkurrerer i diskos og spydkast. Hun har gull spydkast fra U23-middelhavsmesterskapet i friidrett 2016 som fremste internasjonale meritter.

## Idrettskarrière
;2013
Tuğsuz deltok i Middelhavslekene 2013, der hun kom på 7.-plass i spydkast. Hun deltok også i ungdoms-VM i friidrett 2013, der hun kom på 5.-plass i spydkast (500 g), der hun kastet 51,56 meter. I Europeisk Ungdoms-OL (European Youth Olympic Festival) vant hun spydkast, med 56,61 meter, foran Anna Tarasiuk og Natálie Durčáková. 

;2014
I European Cup Winter Throwing 2014 kom hun på 13.-plass i U23-klassen. Hun vant det europeiske kvalifiseringsstevnet for ungdoms-OL, som ble arrangert i Baku, og ble dermed kvalifisert for Sommer-OL for ungdom 2014 i Nanjing i Kina. Tuğsuz kastet 58,96 meter i kvalifiseringsstevnet, som var ny personlig rekord med 500 grams spyd. 

Hun deltok i junior-VM i friidrett 2014 i Eugene, men gikk ikke videre til finalen, etter 48,19 i kvalifiseringsrunden, som var 21. beste resultat. I Sommer-OL for ungdom 2014 gikk hun til B-finalen, der hun kom på 3.-plass. 

;2015
Tuğsuz deltok igjen i European Cup Winter Throwing 2015, og kom denne gangen på 6.-plass i spydkast i U23-klassen. I Lag-EM i friidrett 2015 deltok Tyrkia i First League (nest øverste divisjon), og Tuğsuz kom der på 6.-plass i spydkast. Tyrkia kom på 7.-plass i lagkonkurransen sammenlagt. I juli deltok hun i junior-EM i friidrett 2015, der hun kom på 8.-plass. 

;2016
I European Cup Winter Throwing 2016 kom Eda på 6.-plass i spydkast i U23-klassen. 

Hun satte personlig rekord i spydkast i mai, med 58,95 meter, dette var også tyskisk rekord. I U23-middelhavsmesterskapet i friidrett 2016 i juni vant hun spydkast, med 56,88 meter. 

## Referanser


## Eksterne lenker
*
Tangen Gravlund

**Tangen gravlund** er et privat gravsted på Tangen gård på Hisøy i Arendal kommune. Gravstedet er fredet etter Lov om kulturminner, og omtales som **Falck-Ebbell, Dedekam og Harboes gravsted**.

Ved kongelig resolusjon fikk eieren i 1802 tillatelse til å opprette et privat gravsted på Tangen gård. Gravstedet rommer i alt tre familiegraver og var i bruk til flere begravelser. Siste begravelse skjedde trolig i 1898. Gravstedet ligger i et skogholt litt opp fra Hølen i nedre del av Nidelva, med utsikt over denne. Gravstedet er etablert innenfor en stor innhegning murt av naturstein. Innenfor denne er det et mindre gjerde av støpejern. På gravene er det reist tre granittmonumenter med innhogd skrift. Gravplassen omkranses av plantete bøketrær.

Eier av Tangen gård i 1802 var Ole Abraham Falck-Ebbell.

Fra slutten av 1700-tallet - og ut gjennom 1800-tallet så man i hele Europa en tendens til at de mest velstående deler av befolkningen etablerte landsteder i utkanten av byene. I denne perioden utfoldet Arendals borgerskap et rikt og sosialt liv, inspirert av utenlandske forbilder. Dette innebar blant annet en privatisering av kirkelige handlinger som dåp, vigsel og begravelse, ut ifra ønsket om å skille seg ut fra den øvrige befolkningen. Som følge av dette ble det opprettet private gravsteder lokalisert til familiens lyststeder.

Disse anleggene ble nøye lagt inn i den parkmessige opparbeidingen av eiendommen. På romantiske spaserveier ut fra lystgården kunne man passere gravstedet og minnes de døde.

## Kilder
*FALCK-EBBELL-DEDEKAM-OG-HARBOES-GRAVSTED-Tangen på www.kulturminnesoek.no besøkt 29.06.2016
* Dokumenter i Aust-Agder-Museets arkiv på Kuben.
Eik (Lund)

**Eik** er bygdesenter i Hovsherad i Lund kommune i Rogaland. Det ligger ved Storåna, to kilometer nord for Hovsvatnet og rundt ni kilometer nord for kommunesenteret Moi. 

Eik jordstasjon for satellittkommunikasjon ligger drøyt to kilometer nordvest for Eik.

## Referanser
Tormod Eriksen

**Tormod Eriksen** (født 1964) er en norsk tidligere styrkeløfter, som konkurrerte for KK-67 og Steinkjer SK.

I 1987 ble Eriksen både norgesmester, junior-norgesmester og junior-verdensmester i styrkeløft, og i 1988 ble han norgesmester i benkpress. Under junior-VM i Peru satte han juniorverdensrekord i knebøy med 345 kg.  Eriksen utdannet seg til fysioterapeut i 1991, og har i ettertid ikke konkurrert i styrkeløft. 

## Resultater og meritter

## Referanser
Ștefan Berindei

**Ștefan Berindei** (født 22. mai 1942, død 5. august 2000 i Werneck, Unterfranken, Tyskland) var en rumensk-født jazzsaksofonist og komponist.

Han kom fra en familie med lange tradisjoner innen rumensk jazzmusikk, og var sønnesønn av Emil Berindei (en pionér rumensk jazz) og sønn av Mihai Berindei.

Han studerte ved Det polytekniske instituttet i București (elektronikk-avdelingen). Etter endt utdanning jobbet han som lydtekniker, men startet samtidig studier i musikkvitenskap ved Musikkhøyskolen «Ciprian Porumbescu» i București, som han avsluttet  i 1974.

Han begynte å lære seg å spille altosaksofon da han var 15 år gammel ved å høre på plater fra familiens samling. Mens han studerte spilte han i bandet til Paul Ghențer.

I 1968 spilte han sammen med en sekstett bestående av George Nistor (trompet), Cornel Meraru (trombone), Marius Popp (piano), Wolfgang Güttler (kontrabass) og Adrian Ciceu (trommer). 

I 1969 turnerte han i Øst-Tyskland sammen med freetetet til Richard Oschanitzky.

Han deltok de tre gangene jazzfestivalen i Ploiești ble holdt (1969, 1970, 1971).

Han deltok i jazzfestivalen i Sibiu i 1975 med eget band.

Han hoppet av til Vest-Tyskland i 1975. Han døde av kreft.

## Samarbeider
* Kvintettet/Sekstettet/Septetet *București*
* Aura Urziceanu
* Marius Popp
* Dan Mândrilă
* Johnny Răducanu
* Paul Weiner
* Sincron

## Diskografi
* *Romanian Jazz: Jazz From The Electrecord Archives 1966-1978* (samleplate)
* *Romanian Jazz Connection* (1999)

## Referanser


## Litteratur
* Nekrolog i Observatorul cultural (på rumensk)
* Mihai Berindei, *Dicționar de jazz*, Ed. Științifică și enciclopedică, București, 1976
## Eksterne lenker
* Ștefan-Berindei på Discogs
Tverråna (Lund)

**Tverråna** (også skrevet **Tverråni**) er ei elv i Lund kommune i Rogaland. Den renner fra Førlandsvatnet mot øst ned til Rusdalsvatnet. Vassdraget har utspring som en rekke små bekker på heiene rundt Holevatnet, og renner derfra ned til Førlandsvatnet. Elva er 2,6 kilometer lang, eller 9,3 kilometer regnet fra fjerneste kilde på Stemmeheia, vest for Holevatnet.

Hele elva ligger innenfor Tverrådalen naturreservat, mens en stor del av nedbørfeltet nedstrøms Holevatnet omfattes av Førland/Sletthei landskapsvernområde.

## Referanser
David Fukamachi Regnfors

**Motokazu David Mårten Fukamachi Regnfors** (født 1984) er en svensk skuespiller.

Fukamachi Regnfors' far er fra Japan og hans mor er svensk. De traff hverandre på en kibbutz i Israel. Han er født i Sverige, men bodde sitt første leveår i Japan. Da foreldrene ble separert flyttet han med sin mor til Sverige. Fukamachi Regnfors er utdannet ved Stockholms Elementära Teaterskola og gikk ut fra Teaterhögskolan i Göteborg i 2010.

Fukamachi Regnfors har vært ansatt ved Backa teater i Göteborg og har satt opp enmannsforestillingen *Farfar var Samuraj (och dödade massa amerikaner)* på Pusterviksteatern. I 2014 spilte han en av hovedrollene i Mikael Marcimains langfilm *[[Gentlemen (film)|Gentlemen]]*, som er basert på Klas Östergrens bok med samme navn.

Han har også studert japansk og journalistikk-vitenskap.

## Referanser


## Eksterne lenker
*
Holmem kraftverk

**Holmem kraftverk** er et vannkraftverk ved Rødvenfjorden i Rauma kommune i Møre og Romsdal.

Det er et elvekraftverk som utnytter et fall på 260 meter i Holmemelva.

Installert effekt er 650 kW fra en peltonturbin. Årsproduksjon er 2,7 GWh.

## Referanser


## Kilder
* 
* NVE vannkraftdatabase
Ole Øvre Richter

**Ole Øvre Richter** (født 25. september 1801 i Åsen i Nord-Trøndelag, død 12. mars 1865 i Stjørdal) var en norsk brukseier, ordfører i Stjørdal herred 1844–1845 og varaordfører 1842–1843.

Han ble født inn i trønderslekten Richter som sønn av Jonas Christian Richter og Stine Asklund. De bodde på gården Sunndalen i Åsen, hvor familien drev sagbruk, mølle, båtbyggeri og fiskeri. To brødre ble embedsmenn, to andre ble storbønder. Ole Øvre Richter var farbror til statsminister Ole Richter og sorenskriver Johan Richter. Han giftet seg med Birgitte Lucie Wang, datter av klokker og gårdbruker Ole Augustinussen Wang på Kartan i Hegra. De fikk tre sønner og en datter som vokste opp. Datteren Emilie ble gift med sogneprest David Christopher Frich og mor til journalist Øvre Richter Frich.

Ole Wang kjøpte gården Mæle i Stjørdal av oberst Fredrik Christian Sejersted i 1835 og gav den til datteren og svigersønnen Ole Øvre Richter. Gården var stor, men hadde hittil vært vanskjøttet. Richter reiste en herskapelig hovedbygning og tidsriktige fjøs og staller, og drenerte og nydyrket mye jord. Han kjøpte halvparten av nabogården By, og overtok Kartan etter svigerfaren. Richter drev Mæle som et mønsterbruk og ble blant foregangsmennene i jordbruket i Stjørdal på 1800-tallet. Etter hans død ble Mæle med underbruk overdratt til sønnen Olivarius Richter, en driftig jordbruker, handelsmann og sparebankdirektør.

## Referanser
Liåna

**Liåna** (også kalt **Liåni** og **Litlåna**) er ei elv i Lund kommune i Rogaland. Den har utspring fra Svarttjørn, øst for Øykjaheia, og renner i vestlig retning gjennom en rekke små innsjøer. Etter Ljosvatnet (404 moh.) faller elva ned dalsida mot Hovsvatnet og møter Sideelva Sætraåna som kommer inn fra nord. Liåna munner ut i Hovsvatnet ved Handeland, bare 200 meter øst for Storånas munning. Liåna er 7,5 kilometer lang.

Elva er utbygd til kraftproduksjon i tre kraftverk. Nedre Neset kraftverk (2,56 MW) utnytter et fall på 118 meter helt nederst i elva, og ble satt i drift i 2012. Østre Neset kraftverk (1,6 MW) utnytter fallet på 207 meter fra Ljosvatnet til inntaksdammen for Nedre Neset, og Vestre Neset kraftverk (1,5 MW), som ligger i samme bygning, utnytter et fall på 155 meter i Sætraåna. Østre og Vestre Neset kraftverk ble satt i drift i 2014.

## Referanser
Diodoros fra Tyr

**Diodoros fra [[Tyr]]** (100-tallet f.Kr.) var en filosof i den peritatetiske skolen og en disippel av  Kritolaos fra Faselis.

Diodoros etterfulgte Kritolaos som *[[skolark]]* ved den peritatetiske skolen i Athen rundt år 118 f.Kr., og var fortsatt aktiv i 110 f.Kr. da Lucius Licinius Crassus besøkte Athen i egenskap av skattemester i den romerske provinsen Makedonia. 

En av Diodoros' etiske maksimer var at det høyeste gode består av en kombinasjon av dyd og fravær av lidelse, og forsøkte med det å forene stoisisme med epikurisme. Cicero benektet derfor at Diodoros var en genuin peripatetiker.

## Referanser
Vestre Neset kraftverk

**Vestre Neset kraftverk** er et vannkraftverk i Lund kommune i Rogaland. 

Det ligger i samme bygning som Østre Neset kraftverk.

Det er et elvekraftverk som utnytter et fall på 150 meter i Sætraåna.

Installert effekt er 1,5 MW fra en peltonturbin. Årsproduksjon er 4,3 GWh.

Utløpet går rett i inntaksdammen til Nedre Neset kraftverk.

## Referanser


## Kilder
* 
* NVE vannkraftdatabase

## Se også
* Lund kommune
* Clemens Kraft
Ljosvatnet

**Ljosvatnet** er en innsjø i Lund kommune i Rogaland. Den ligger rundt seks kilometer nord for Moi og har utløp mot vest til Liåna. Ljosvatnet er inntaksmagasin for Østre Neset kraftverk.

## Referanser
Kritolaos fra Faselis

**Kritolaos fra Faselis** (ca. 200 f.Kr. – ca. 118 f.Kr) var en gresk filosof fra den peripatetiske skolen. 

Kritolaos var født i Faselis, en gresk koloni i Lykia, og studerte filosofi i Athen under Ariston fra Keos. Han ble en av skolarkene ved den peripatetiske skolen, formodentlig som Aristons umiddelbare etterfølger. Sammen med Diogenes og skolarken ved Platons akademi, Karneades, ble Kritolaos sendt til Roma for å legge fram en petisjon for senatet på vegne av Athen.

Kritolaos var interessert i retorikk og etikk, og regnet nytelse som et onde. Med en argumentasjon rettet mot stoikerne, sto han på den aristoteliske doktrinen om verdens og menneskelighetens uforanderlighet.

Ingenting av Kritolaos' skrifter er bevart.

## Litteratur
*
* 

## Referanser
Andreas Hjelmtveit

**Andreas Hjelmtveit** (født 15. april 1983) er en norsk politimann og styrkeløfter, som konkurrerer for Hommersåk Atletklubb. Nasjonalt har han blant annet vunnet to gull i NM (2005 og 2011) og fire gull i junior-NM (2002, 2003, 2004 og 2005). Internasjonalt har han blant annet blitt verdensmester og juniorverdensmester.

I 2012 vant Hjelmtveit strongman-konkurransen Jærens sterkeste mann, foran politikollega og tidligere europamester i styrkeløft Børge Øvrebø.

## Nasjonale resultater og meritter i styrkeløft

### NM i styrkeløft

### Junior-NM i styrkeløft

## Referanser
Stephen Peacocke

**Stephen «Steve» Peacocke**  (født 30. oktober 1981) er en australsk skuespiller. Han her best kjent for sin rolle som  Darryl Braxton i den populære såpeoperaen *[[Home and Away]]*.

## Filmograpfi

## Priser og nominasjoner

## Referanser




## Eksterne lenker
* 
* 
* Steve Peacocke at Yahoo!7
Våge kraftverk

**Våge kraftverk** er et vannkraftverk ved Vågstranda i Vestnes kommune i Møre og Romsdal. Kraftverket er eid og operert av Lars Eddie Vold.

Det er et elvekraftverk som utnytter et fall på 85 meter i Vågselva.

Installert effekt er 100 kW fra en peltonturbin. Årsproduksjon er 0,5 GWh.

## Referanser


## Kilder
* 
* NVE vannkraftdatabase
Isebakktjern

**Isebakktjern** er et ferskvannstjern som ligger nordvest i Sarpsborg kommune, og blir delt med nabokommunen Råde kommune. Tjernet er 86 dekar stort og ligger ca. 60 moh. Tjernet har utløp via Møllerødbekken som ender opp i Ågårdselva, rett ovenfor Solli bruk. Tjernet ligger ganske isolert til og er for det meste omringet av skog og fjell. Det er blitt registrert mange arter rundt tjernet og det er et stort biologisk mangfold ved tjernet.   

## Økologi
Vannet i tjernet er svært surt og blir regnet som næringsfattig. Under 2.verdenskrig var det våpenslipp i området rundt tjernet og på Isebakktjern. Det var trolig 2-3 containere med våpen som gikk gjennom isen på tjernet, noe som gjør at vannet i tjernet er forurenset av kvikksølv og andre tungmetaller. Dette gjør at vannet ikke bør drikkes og fisk som er fanget i vannet bør heller ikke spises. 

Isebakktjern blir regnet som et viktig leveområde for ål på grunn av observasjoner av ål i utløpsbekken til tjernet. Det er mye flytebladsvegetasjon og sivbelter sør i tjernet. Tjernet er et potensielt leveområde for sjeldne øyenstikkere. Det er også blitt observert bevere ved tjernet. Vannet i Isebakktjern ble rotenonbehandlet i 1965 for å fjerne gjedda som befant seg i vannet. Denne behandlingen var mislykket da gjedda overlevde i et lite vann lenger opp i vassdraget. Det ble tidligere satt ut ørret i vannet, og det var et godt ørretfiske i noen år, men ørreten er idag utryddet fra tjernet. Det finnes mange naturlige fiskeplasser ved tjernet, men det fiskes lite ved tjernet idag.

## Fisk i Isebakktjern
* Ål
* Gjedde
* Abbor
## Eksterne lenker
*http://faktaark.naturbase.no/naturtype?id=BN00097200 
*http://faktaark.naturbase.no/naturtype?id=BN00097254 
*http://www.fiskersiden.no/forum/index.php?/topic/3957-isebakketjern-300105/
Skolark

**Skolark** (gammelgresk σχολάρχης *scholárchēs* «skoleleder», av σχολή *scholḗ* «skole» og ἄρχειν *árchein* «kommandere») var betegnelsen på lederne av Platons *[[Platons akademi|Akademia]]* og Aristoteles' *[[Peripatos]]*, to av filosofiskolene i antikkens Athen.

Skolarkene ble valgt på livstid. En kampvotering ved Platons akademi som Xenokrates vant med knapp margin er dokumentert; Xenokrates var etterfølger av Speusippos, som igjen var Platons etterfølger. Ved akademiet utgjorde studentene selv velgermassen og valget var hemmelig. Senere ble valgene omgått ved at skolarkene overlot ledelsen til en de selv pekte ut.

I Peripatos kunne skolarken utpeke sin foretrukne etterfølger gjennom testamentariske overføringer eller ved å peke ut et valgmanntall. Skolarken ved Peripatos var eier av skolebygningene, biblioteket og tomta anlegget lå på.

## Litteratur
* Tiziano Dorandi: *Chronology* und *Organization and structure of the philosophical schools*. I Keimpe Algra o.a. (red.): *The Cambridge History of Hellenistic Philosophy.* Cambridge University Press, Cambridge 1999, ISBN 0-521-25028-5, s. 31–62
Trestikkmyra

**Trestikkmyra** er en myr vest i Sarpsborg kommune og grensen mot nabokommunen Råde kommune går over myra i vest. Trestikkmyra er en av de større intakte lavlandsmyrene i Østfold. Totalarealet på myra er 91 dekar. Myra har stor biologisk verdi og det er observert et stort biologisk mangfold ved myra. 
## Biologi
Myra er relativt urørt og regnes som en sjeldenhet i regionen. Myra har et belte med takrør langs kanten i øst, og myra er noe tresatt i sørøst. Myra ligger i en grunnfjellforsenkning og er voksested for enkelte spesielle myrplanter. Alle de norske soldoggplantene kan observeres i myra. Gul myrsommerfugl er også blitt observert ved myra, sammen med blåtopp, stortranebær, pors og klokkelyng. Det er et rikt fugleliv ved myra, og mange fuglearter er blitt observert ved myra. Rudge, ringdue, trepiplerke, svarttrost, orrfugl, måltrost og bokfink er noen av fugleartene som er blitt påvist ved Trestikkmyra.

## Historie
Under den 2. verdenskrig så foregikk det en rekke våpenslipp over Østfold. Slippene kom fra britiske fly som forsynte den norske motstandsbevegelsen Milorg med våpen, utstyr, ammunisjon og eksplosiver. Det var vanskelig å finne egnede slipplasser for våpnene. Plassene som skulle benyttes til våpenslipp måtte være i god avstand fra tyske forlegninger, stedet måtte være skjermet, lyssignaler måtte lett kunne sees fra fly, nærhet til gjemmesteder var viktig og det åpne landskapet måtte være 700-800 meter langt og 300-600 meter bredt. Trestikkmyra ble derfor en optimal plass for våpenslipp. Det ble forsøkt å slippe våpen over Trestikkmyra 20. februar 1945, men slippet ble avbrudt. Det ble også forsøkt å slippe våpen på myra 22. februar 1945, men dette slippet ble også avlyst. 

26. februar 1945 så prøvde britene å slippe våpen over Trestikkmyra for tredje gang og denne gangen så lykkes de. 33 containere med våpen ble sluppet over Trestikkmyra. Det var 18 mann i aksjon ved myra når slippet fant sted. Disse jobbet med å få containerne med våpen skjult. Materiellet fra slippet ble transportert ut i Østfold distriktet med ulike kjøretøy. Sykkel ble i begynnelsen brukt, men de gikk over til bil etterhvert.

## Eksterne lenker
*http://faktaark.naturbase.no/naturtype?id=BN00097322  
*http://www.moss-avis.no/nyheter/historie-tur-fenget/s/2-2.2643-1.3961980
*http://www.varteig-historielag.no/documents/FlyslippUnderKrigen.pdf
*http://www.f-b.no/arkiv/med-sprengstoff-i-sykkelveska/s/2-2.952-1.2196645
Herje mikrokraftverk

**Herje mikrokraftverk** er et vannkraftverk i Rauma kommune i Møre og Romsdal.

Det er et elvekraftverk som utnytter et fall på 165 meter i Herjeelva.

Installert effekt er 90 kW. Årsproduksjon er 0,65 GWh.

Dette kraftverket ble nedlagt da nye Herje kraftverk ble åpnet, det eier fallrettighetene. 
Bygningen er fredet, og maskineriet er intakt. Kraftverket er oppført som et tilbygg til en mølle som utnyttet vannet før i tiden.

## Referanser


## Kilder
* NVE vannkraftdatabase
*Energiutredning Rauma
Medaljeoversikt fra styrkeløftmesterskap

## Norgesmesterskap (per 1. juli 2016)

Det første offisielle NM i styrkeløft i regi av Norges Styrkeløftforbund ble arrangert i 1974, og har siden den gang blitt arrangert årlig.

## Norgesmesterskap for veteraner (t.o.m. 2008)

## Verdens- og europamesterskap (per 1. juli 2016)

## Verdens- og europamesterskap for juniorer (per 1. september 2016)

## Referanser
Sprint-VM på skøyter 1989

**Sprint-VM på skøyter 1989**, det 18. offisielle sprintverdensmesterskapet i ISU regi, ble arrangert i Thialf i Heerenveen, Nederland den 25. og 26. februar 1989.

## Medaljevinnere – sammenlagt
### Damer

### Herrer

## Resultater
### Sammenlagt damer

### Sammenlagt herrer

## Litteratur
* 
* 

## Eksterne lenker
*  
* 
*  
*  
*  Sprint-VM på skøyter 1989 resultatmeny for både damer og herrer på www.ISU.html.infostradasports.com
*  Sammenlagt-medaljer og resultater for damer og herrer på The-Sports.org (ikke komplett, mangler tre løpere, to kvinner polske  Zdrojek og svenske  Fors ble diskvalifisert på andre distanse, samt en mann polske  Jankowski som ble diskvalifisert på første distanse).
* 
* 
;Avisartikler
*
Brattvåg kraftverk

**Brattvåg kraftverk** er et vannkraftverk i Brattvåg i Haram kommune i Møre og Romsdal.

Det utnytter et fall på 80 meter fra Synnalandsvatnet til sjøen. Vannet ledes fra utløpet av Synnalandsvannet og ned til kraftverket via en 1100 meter lang rørledning. 

Installert effekt er 800 kW. Årsproduksjon er 3 GWh.

## Referanser


## Kilder
* 
* NVE vannkraftdatabase

## Eksterne lenker
* Digitalmuseum: Interiør fra maskinsalen
Aklestad kraftverk

**Aklestad kraftverk** er et vannkraftverk ved Sæbø i Ørsta kommune i Møre og Romsdal.

Det er et elvekraftverk som utnytter et fall på 80 meter i en bekk.

Installert effekt er 10 kW fra en peltonturbin. Årsproduksjon er 0,1 GWh.

## Referanser


## Kilder
* 
* NVE vannkraftdatabase
Selskapsreisen (film fra 1960)

***Selskapsreisen*** (originaltittel: **) er en dansk familie-komedie fra 1960 regissert av Ole Berggreen. Manuset ble skrevet av Berggreen og Grete Frische. 

## Innspillingsfakta
Filmen ble spilt inn i München, Tyrol, Roma og Venezia.

## Handling
Vi møter et blandet selskap av forventningsfulle feriereisende som drar med fly og buss på én av de populære *«eventyrreisene»* til München, Tyrol, Roma og Venezia.

## Rolleliste (i utvalg)
* Asbjørn Andersen - Prokurist Smith
* Else Marie Hansen - Tulle, prokuristens kone
* Preben Mahrt - Artisten Edward
* Vera Stricker - Lydia, artistens partnerske
* Elith Pio - Lektor Adam Hansen
* Paula Illemann Feder - Lektorens kone
* Knud Hallest - Disponent Bertelsen
* Bodil Udsen - Disponentens kone
* Jørn Jeppesen - Bokholder Frederiksen
* Hannah Bjarnhof - Frederiksens kone
* Annie Birgit Garde - Marianne Berg, korrespondent 
* Henry Nielsen - Gartner Jørgensen
* Ebba Amfeldt - Jørgensens kone
* Frits Helmuth - Gustav Hollstrøm
* Grete Frische - Norma
* Karen Lykkehus - Dagny
* Jessie Rindom - Enkefru Henningsen
* Hanne Winther-Jørgensen - Gudrun, enkefruens datter
* Palle Huld - Reisefører Christensen
* Sonja Wigert - Monica

## Referanser


## Eksterne lenker
*
Aristoksenos

**Aristoksenos** fra Taranto (ca. 360 f.Kr. – 300 f.Kr.) var en gresk filosof og musikkteoretiker.

Aristoksenos er den tidligste forfatteren fra antikken som det er bevart omfattende skrifter om musikk av.

## Liv og virke
Aristoksenos' far, Sokrates-eleven Spintharos var en lærd musiker som gav sønnen den første musikkutdanningen. Senere fikk Aristoksenos undervisning i musikkteori av pytagoreerne Xenofilos fra Khalkidiki og Lampros fra Erythrai. Tilslutt ble han elev av Aristoteles og medlem av den peripatetiske skolen.

Det meste av Aristoksenos' skrifter om filosofi, etikk og musikk er tapt, men *Elementa harmonica*, en avhandling om musikk er delvis bevart, dessuten noen fragmenter om rytme og takt.  *Elementa* er hovedkilden til kunnskapen om antikkens greske musikk.

På rent musikalsk grunnlag definerte Aristoksenos blant annet begrepene intervall, tonesystem, heltone, halvtone, tredelstone, kvarttone, dessuten diatoniske, kromatiske og enharmoniske modi, toneverdi og rytme. Med disse begrepene preget han en stor del av den senere musikkterminologien i seinantikken og middelalderen. Begrepene brukes fremdeles, om enn med til dels modifisert betydning.

## Utgaver og oversettinger
* Lionel Pearson (red.): *Aristoxenus, Elementa rhythmica. The Fragment of Book II and the Additional Evidence for Aristoxenean Rhythmic Theory.* Texts edited with Introduction, Translation, and Commentary. Clarendon Press, Oxford 1990, ISBN 0-19-814051-7 (griechischer Text und englische Übersetzung).
* Stefan Ikarus Kaiser (red.): *Die Fragmente des Aristoxenos aus Tarent* (= *Spudasmata.* Bind. 128). Nyutgave, oppdatert og oversatt. Olms, Hildesheim o.a. 2010, ISBN 978-3-487-14298-2 (gresk, latin og tysk)

## Litteratur
* Bruno Centrone: *Aristoxène de Tarente.* I Richard Goulet (red.): *Dictionnaire des philosophes antiques.* Bind 1: *Abam(m)on à Axiothéa.* Centre National de la Recherche Scientifique, Paris 1989, ISBN 2-222-04042-6, s. 590–593
* Wilfried Neumaier: *Antike Rhythmustheorien. Historische Form und aktuelle Substanz* (= *Heuremata. Studien zur Literatur, Sprachen und Kultur der Antike.* Bind. 11). Grüner, Amsterdam 1989, ISBN 90-6032-064-6 (books.google.de).

## Referanser


## Eksterne lenker
* 
* 
* 
* 
* Andrew Barker: ''Aristoxenus Biography'', archive.org
Evdemos fra Rhodos

**Evdemos fra Rhodos** (ca. 370 f.Kr. – ca. 300 f.Kr.) var en gresk filosof fra antikken.

Evdemos gav ut Aristoteles' verk, og regnes som en av hans mest betydelige disipler. Etter læremesterens død etablerte Evdemos en egen skole i hjembyen etter mønster av den peripatetiske tradisjonen. I undervisningen la han spesiell vekt på logikk og naturfilosofi, og underviste dessuten i aristotelisk etikk.

Evdemos regnes som grunnlegger av vitenskapshistorien. Bare fragmenter av verkene hans er bevart: om fysikk (anvendt av Simplikios), *analytikk* (logisk analyse), geometriens historie, aritmetikk og astronomi, kanskje også teologi.

## Referanser


## Litteratur
* Fritz Wehrli (red.) *Eudemus von Rhodos* (= *Die Schule des Aristoteles. Texte und Kommentar.* Heft 8). Schwabe, Basel 1969
* Ivor Bulmer-Thomas: *Eudemus of Rhodes*. I Charles Coulston Gillispie (red.): *[[Dictionary of Scientific Biography]]*. Bind 4, New York 1971, s. 460–465.
* Fritz Wehrli, Georg Wöhrle, Leonid Zhmud: *Der Peripatos bis zum Beginn der römischen Kaiserzeit.* I Hellmut Flashar (Hred.): *Grundriss der Geschichte der Philosophie. Die Philosophie der Antike.* Bind 3: *Ältere Akademie – Aristoteles – Peripatos.* 2. opplag, Schwabe, Basel 2004, ISBN 3-7965-1998-9, s. 493–666
* István Bodnár, William W. Fortenbaugh (red.): *Eudemus of Rhodes*. Transactions Publishers, New Brunswick 2002, ISBN 0-7658-0134-5 (essaysamling)

## Eksterne lenker
* 
* John J. O’Connor, Edmund F. Robertson: ''Eudemos of Rhodes'', biografi i *MacTutor History of Mathematics archive*
* ''Peripatetic Logic: Eudemus of Rhodes and Theophrastus of Eresus. Contributions on logic'' , ontology.co
Kristiansand børs

**Kristiansand børs** var en børs opprettet 6. mai 1837 i Kristiansand. På grunn av motstand fra skippere og de største handelshusene i byen, ble børsen suspendert allerede i 1841. Ikke før i 1870 ble den gjenåpnet, da i nytt hus ved Tollbodallmenningen. I 1887 flyttet børsen til Rådhusgata 3, konsul Mattiessens tidligere eiendom. Her ble børsen værende til bygningen ble revet midt på 1960-tallet. Kristiansand børs opphørte i 1991.

## Se også
* Børsparken

## Referanser
Piero Vettori

**Piero Vettori** (1499–1585) var en italiensk humanist og filosof.

## Liv og virke
Vettori ble født inn i en florentinsk adelsfamilie og studerte filosofi og klassisk filologi i Pisa og Firenze. I 1538 aksepterte han et tilbud fra hertug Cosimo I de' Medici om en undervisningspost i klassiske studier. Dette professoratet i greske og latinske språk beholdt han til kort tid før sin død. 

Vettori gav ut verk av Marcus Tullius Cicero, Terents, Gaius Sallustius Crispus, Aristoteles, Evripides og andre forfattere fra antikken. Han skrev latinske dikt og brev, og korresponderte med mange lærde personligheter, både i og utenfor Italia. I 1553–1569 gav han ut det 54 bind store *Variae lectiones* (forelesninger og kommentarer).

Pave Julius III hevet Vettori opp i grevestanden. 

## Referanser


## Kilder
* 

## Litteratur
* Davide Baldi: «Il greco a Firenze e Pier Vettori (1499–1585)», i * Edizioni dell'Orso, Alessandria 2014, ISBN 978-88-6274-578-9
* Raphaële Mouren: [http://www.academia.edu/4948629/La_lecture_assidue_des_classiques_Marcello_Cervini_et_Piero_Vettori._2004 «La lecture assidue des classiques: Marcello Cervini et Piero Vettori»] i Patrick Gilli (red.): *Humanisme et Église entre France et Italie du début du XVe siècle au milieu du XVIe siècle* (= *Collection de l’École française de Rome*, 330). École française de Rome, Rom 2004, s. 433–463
* Raphaële Mouren: [http://raphaele-mouren.enssib.fr/chicago2008 *The role of Florentine families in the editions of Piero Vettori*] , raphaele-mouren.enssib.fr
* Raphaële Mouren: [http://www.brepolsonline.net/doi/10.1484/J.JR.2.301880 «La rhétorique antique au service de la diplomatie moderne: Piero Vettori et I'ambassade florentine au pape Jules III (1550)»] i *Le Journal de la Renaissance* 2000,  volume 1 s.121-154. DOI: 10.1484/J.JR.2.301880 
* Salvatore Lo Re: *La crisi della libertà fiorentina: alle origine della formazione politica e intellettuale di Benedetto Varchi e Piero Vettori* (= *Studi e testi del Rinascimento europeo*, 29). Ed. di storia e letteratura, Rom 2006

== Eksterne lenker ==
* 
* 
* 
* [http://www.phil-fak.uni-duesseldorf.de/philo/galerie/neuzeit/victor.htm *PETRUS VICTORINUS (oder Victorius, Pietro Vettori)*] , phil-fak.uni-duesseldorf.de
* [http://gallica.bnf.fr/ark:/12148/bpt6k52319q/f1.item *Petri Victorii explicationes suarum in Catonem, Varronem, Columellam castigationum*], 1542
* [http://gallica.bnf.fr/ark:/12148/bpt6k521311 *Petri Victorii explicationes suarum in Ciceronem castigationum''], 1540
007 Legends

***007 Legends*** er et førstepersonsskytespill med filmfiguren James Bond. Det ble gitt ut til Microsoft Windows, Xbox 360, Playstation 3 og Wii U. PlayStation 3- og Xbox 360 -versjonene kom ut 16. oktober 2012. Det ble utviklet av Eurocom. Det ble utviklet for å feire 50-årsjubileet til filmserien.

Spillet ble gitt ut både som fysisk diskmedia, og via digital nedlasning på PlayStation Store og Xbox Live Markedplace. Spillet ble ikke gitt ut op Wii Us Nintendo eShop. Tidlig i januar 2013 ble likevel spillene tatt ned fra nettsidene for digital nedlasting, så det går ikke an å kjøpe spillet digitalt lenger.

James Bond får som vanlig tilgang til forskjellige duppeditter, for eksempel et armbåndsur som kan spore opp fiender, og skyte en laser for å kartlegge fiender og overvåkningskameraer i nærheten. Etter hvert som spilleren gjennomfører forskjellige oppdrag, får man erfaringspoeng. Spillere kan bruke slike erfaringspoeng for å låse opp nytt utstyr, eller oppgradere duppeditter man allerede har tilgang til, skytevåpen og Bonds fysiske evner.

## Handling
Spillet begynner med den innledende jakt-sekvensen fra Skyfall, hvor MI6-agenten James Bond forsøker å følge etter leiesoldaten Patrice i Istanbul. Men ved et uhell blir han skutt om bord på et tog, av hans partner Eve Moneypenny. Bond faller ned  en elv nedenfor tog-linjen, og Bond får flashbacks til flere av hans tidligere oppdrag - som fant sted mellom Quantum of Solace og Skyfall. I Miami våkner Bond på et hotellrom, og oppdager Jill Masterson død. Bond reiser til Sveits for å infiltrere anlegget til Auric Goldfinger. Mannen som var ansvarlig for Mastersons dødsfall.

Bond oppdager Goldfingers plan angående United States Gold Depository ved Fort Knox, Kentucky. Bond klarer å overbevise Goldfingerspersonlige pilot, Pussy Galore, om å informere CIA. Det amerikanske militæret klarer så vidt å hindre Goldfinger-planen i tide. I de sveitsiske Alpene forsøker James Bond og kjæresten Contessa Teresa "Tracy" di Vicenzo, å stikke av fra soldater sendt fra Ernst Stavro Blofeld - en terrorist. Bond blir skadd, og Tracy blir igjen fanget av Blofelds håndlangere. Senere forsøker Bond å lede et luftangrep mot Blofelds bolig, for å redde Tracy. Senere oppdager Bond sin gamle venn, CIA-agent Felix Leiter, lemlestet sammen med sin døde kone. Ansvarlig var Franz Sanchez, en meksikansk narkobaron som Bond og Leiter uten hell hadde forsøkt å ta ut tidligere. På jakt etter hevn, forsøker Bond og DEA-agent Pam Bouvier å infiltrere Sanchez sitt anlegg i et gammelt tempel.

Senere må James Bond reise sammen med NSA-agent Giacinta "Jinx" Johnson til Island, for å delta ved en sammenkomst arrangert av milliardær og filantrop Gustav Graves - som antas å være involvert i tyveri av militære satellitt-komponenter. Bond må også reise til Brasil for å infiltrere et anlegg drevet av Hugo Drax, en industrialist. De oppdager raskt at Drax, en darwinist, har til hensikt å utslette nesten hele menneskeheten.

## Referanser


## Eksterne lenker
*
Førlandsvatnet

**Førlandsvatnet** er en innsjø i Lund kommune i Rogaland. Den har utløp mot øst til Tverråna. Vest for vatnet ligger den nedlagte og veiløse gården Førland, som ble lagt ned på 1960-tallet.

Hele Førlandsvatnet ligger innenfor Førland/Sletthei landskapsvernområde, mens østbredden og Tverrånis utløp omfattes av Tverrådalen naturreservat.

## Referanser
Four Seasons Hotels and Resorts

**Four Seasons Hotels and Resorts** er en hotellkjede bestående av 78 hoteller i 72 land. Hotellkjeden, med canadisk opprinnelse, ble grunnlagt i 1960 av Isadore Sharp og ble kjøpt i 2007 ut fra børsen av et selskap som eies av blant andre Bill Gates.
The Last Place on Earth

***Kappløpet mot Sydpolen*** (orig: *The Last Place on Earth*) er en britisk miniserie i syv deler som gikk på ITV i 1985. Serien omhandler kappløpet mellom Robert F. Scott og Roald Amundsen om å bli den første til å nå Sørpolen. Martin Shaw spiller rollen som Robert F. Scott, mens Sverre Anker Ousdal spiller rollen som Roald Amundsen. Regi er ved Ferdinand Fairfax. Manus er ved Trevor Griffiths og basert på Roland Huntfords bok *Scott and Amundsen* fra 1979. Serien ble produsert av Central Productions i samarbeid med Renegade Films.

En rekke kjente skuespillere var med, deriblant Max von Sydow, Richard Wilson, Sylvester McCoy, Brian Dennehy og Pat Roach. Bill Nighy og Hugh Grant medvirket også tidlig i deres karrierer.

## Deler
* Del 1: *Poles Apart*
* Del 2: *Minor Diversion*
* Del 3: *Leading Men*
* Del 4: *Gentlemen and Players*
* Del 5: *Glories of the Race*
* Del 6: *Foregone Conclusion*
* Del 7: *Rejoice*

## Rolleliste (i utvalg)
* Martin Shaw - Kaptein R. F. Scott 
* Sverre Anker Ousdal - Roald Amundsen 	
* Stephen Moore - Dr. «Bill» Wilson 
* Ståle Bjørnhaug - Olav Bjaaland
* Tom Georgeson - Chief Stoker «Bill» Lashly 
* Hugh Grant - Cherry-Garrard 
* Michael Maloney - Løytnant «Teddy» Evans 
* Richard Morant - Kaptein «Titus» Oates 	
* Sylvester McCoy - Løytnant «Birdie» Bowers 	
* Robin Soans - Kirurg «Atch» Atkinson
* Tom Gerrard -  Kvartermester P.O. Keohane 
* Jan Hårstad - Helmer Hanssen
* Erik Hivju -  Sverre Hassel
* Ivar Nørve - Oscar Wisting
* Daragh O'Malley - Kvartermester Crean 
* Paul Rothery - «Silas» Wright 
* Pat Roach - Kvartermester Evans 
* Susan Wooldridge - Kathleen Bruce, Mrs. Scott
* Jon Eikemo - Adolf Lindstrøm
* Bill Nighy  - Cecil Meares
* Sven Nordin - Gran 
* Jirí Stanislav - Dimitri
* Hans Ola Sørlie - Jørgen Stubberud
* Max von Sydow - Fridtjof Nansen
* Lawrence Douglas - Bernard Day
* Per Theodor Haugen - Leon Amundsen
* Alexander Knox - Sir Clements Markham
* Toralv Maurstad - Hjalmar Johansen
* Nils Ole Oftebro - Løytnant Nilsen 
* Bjørn Skagestad - Kristian Prestrud
* Robin Summers - Kokk Clissold 	
* Erik Bye - Andreas Beck
* Brian Dennehy - Frederick Cook
* Julian Fox - Løytnant Campbell
* Astrid Folstad - Betty
* Terry Kingley - Griffith Taylor
* Peter Sands - Løytnant Pennell
* Joanna Ege - Liv Nansen
* Lise Fjeldstad - Fru Nansen
* Ole-Jørgen Nilsen - Alfred Eriksen

## Referanser


## Eksterne lenker
*
Knutsen & Ludvigsen og den fæle Rasputin – Sangene, musikken og masse moro fra filmen

***Knutsen & Ludvigsen og den fæle Rasputin &ndash; Sangene, musikken og masse moro fra filmen*** er et musikkalbum med sangene, musikken og historiene fra animasjonsfilmen *[[Knutsen & Ludvigsen og den fæle Rasputin]]* som er regissert av Rasmus A. Sivertsen og Rune Spaans, som er basert på Øystein Dolmen og Gustav Lorentzens eventyrlige univers. Albumet og filmen ble utgitt høsten 2015.
## Sporliste
# «Intro»
# «Grevling i taket» (Dolmen/Lorentzen)
# «Skummel lyd i tunnelen»
# «God morgen Norge» (Dolmen/Lorentzen)
# «Amanda våkner»
# «Gråter når jeg vil» (Dolmen/Lorentzen)
# «Byens navn er Bergen»
# «Eg ve te Bergen» (Dolmen/Lorentzen)
# «Knutsen & Ludvigsen går fra hverandre»
# «Savnevise» (Dolmen/Lorentzen)
# «Knutsen & Ludvigsen gjenforenes»
# «Dum og deilig» (Dolmen/Lorentzen)
# «En lykkelig slutt»
# «Kanskje kommer kongen» (Dolmen/Lorentzen)
# «God natt»

## Medvirkende
### Stemmeskuespillere
* John Brungot - Knutsen
* Hermann Sabado - Ludvigsen
* Siri Nilsen - Amanda
* Frank Kjosås - Rasputin
* Finn Schau - Grevlingen
* Trond-Viggo Torgersen - Professor Felle
* Bjarte Hjelmeland - Roret
* Sondre Lerche - Pizzatrynet
* Maj Britt Andersen - Spøk-Else
* Eldar Vågan - Skjelettet 
* Bjørn Sundquist - Alfred 
* Marie Blokhus - Helga
* Niklas Gundersen - Jendor
### Musikere
* Øystein Dolmen - munnspill, bæpe,trekkfløyte, tampura, skrik, skrål, låtskriver
* Gustav Lorentzen - låtskriver
* Kåre Vestrheim - piano, trekkspill, banjo, ukulele, el-gitar, munnspill, kazoo, trommer, vokal, arrangement, produsent, tekniker, miksing
* Geir Sundstøl - gitarer, munnspill
* Mike Hartung - banjo, gitar, tekniker, miksing
* Erland Dahlen - trommer, perkusjon, sag, trykkluft og knipetang 
* Gjermund Silset - kontrabass
* Hans Andreas Horntveth Jahnsen - bass, gitar, vokal, tekniker, miksing
* Erik Eilertsen - trompet
* Andreas Rotevatn - trombone
* Kristoffer Lo - tuba
* Eric Vogel - bæpefrosk, albumprodusent
* Mannskoret - kor
* Familiekoret - kor
* The Nederhoeds - kor
* Inga Kornelia Flikke Vestrheim - kor
* Anna Elfrida Flikke Vestrheim - kor
### Øvrige medvirkende
* Jacob Dobewall - tekniker
* Morgan Nicolaysen - mastering 

## Eksterne lenker
* 
* *[https://www.discogs.com/Knutsen-Ludvigsen-Knutsen-Ludvigsen-Og-Den-F%C3%A6le-Rasputin/release/8487246 Knutsen & Ludvigsen og den fæle Rasputin &ndash; Sangene, musikken og masse moro fra filmen]*
Bele kraftverk

**Bele kraftverk** er et vannkraftverk ved Hamnesfjorden i Surnadal kommune i Møre og Romsdal.

Det er et elvekraftverk som utnytter et fall på 377 meter i Beleelva.

Installert effekt er 2,7 MW fra en peltonturbin. Årsproduksjon er 8,5 GWh.

Clemens kraftverk AS eier 51% av Bele Kraft AS.

## Referanser


## Kilder
* 
* NVE vannkraftdatabase
*Clemens
*Hydrolink turbin
Holevatnet

**Holevatnet** er en innsjø i Lund og Eigersund kommuner i Rogaland. Den har utløp mot sør via ei kort elv ned til Førlandsvatnet. Innsjøen har navn etter den gamle bosetningsplassen Hola helt i nord.

## Referanser
Originaler (Mods-album)

***Originaler*** er en samleplate med Mods, utgitt i 1992.

## Sporliste
### [[Revansj]]
# «Gje meg litt mer» (Hummervoll/Abel Knutsen)
# «Me to går alltid aleina» (Abel Knutsen)
# «Ett år e gått» (Abel Knutsen)
# «Tore Tang» (Abel Knutsen)
# «Revansj» (The Mods)
# «Eg vil hjem» (Hummervoll/Abel Knutsen)
# «Bli med oss» (Abel Knutsen)
# «Eg e så forelska» (Nilsen/Abel Knutsen)
# «Bare i nått» (Abel Knutsen)
# «Regn» (Torkild Viig)
# «Meg må du hilsa på» (Abel Knutsen)
### [[Amerika (album)|Amerika]]
# «Fint at du vil» (Abel Knutsen)
# «Belinda» (Abel Knutsen)
# «Ikkje plag meg» (Hummervoll/Skjæveland)
# «Amerika» (Knutsen/Nilsen/Skjæveland)
# «Livets roulette» (Hummervoll/Skjæveland)
# «Reisen» (Hummervoll/Skjæveland)
# «Hjelp meg» (Abel Knutsen)
# «Militæret» (Abel Knutsen)
# «Alexander» (Abel Knutsen/Viig)
# «Eg kom ikkje inn» (Abel Knutsen)
# «Takk for nå» (gitarsolo), (Abel Knutsen/Skjæveland)
;Bonus-CD
# Mods: «Bahama Mama» (Abel/Mods), (*[[Time Machine (Mods-album)|Time Machine]]*)
# Abel Knutsen: «It's Your Life» (Knutsen/Samsonsen/Viig), (*It's Your Life/See You Around, Peter*)
# Abel Knutsen: «See You Around, Peter» (Knutsen/Viig), (*It's Your Life/See You Around, Peter*)
## Medvirkende
### Mods
* Morten Abel - sang, låtskriver
* Helge Hummervoll - sang, kor, tangenter, låtskriver
* Runar Bjaalid - gitarer
* Kurt Øyvind Olsen - gitarer
* Tor Øyvind Syvertsen - gitarer, sang
* Torkild Viig - bass, sang, synth på *Ikkje plag meg*, låtskriver, tekniker, produsent 
* Leif Nilsen - trommer, kor, låtskriver 
* Geir Samsonsen - gitarer, låtskriver
* Craig Whitson - trommer, låtskriver
### Øvrige medvirkende
* Reidar Larsen - piano på *Bli med oss* og *Me to går alltid aleina*
* Sverre Kvam - munnspill og kor på *Tore Tang*
* Ola Selvær - produsent, tekniker, miksing 
* Bjørn Eie - tekniker, miksing 
* Per Sverre Skjæveland - låtskriver
* Paal Ekerby - layout, design
* Allan Skurtvedt - keyboard 
* Kjell Marthon Søyland - cover
* Skjalg Omdal - fotograf

## Eksterne lenker
* Originaler
Taumeelva

**Taumeelva** er ei elv i Sirdal kommune i Agder. Den er 3,4 kilometer lang og renner fra Taumevatn til Holmevatn. Taumeelva er hovedelva i Taumevassdraget, som strekker seg fra området ved Ruvatnet i nordøst til samløpet med Sira i sørvest, med en samlet lengde på 20,5 kilometer. Vassdraget ble i 1980 varig vernet mot kraftutbygging i Verneplan II for vassdrag, og ligger som en urørt kile mellom de store kraftmagasinene Svartevatn og Rosskreppfjorden.

Hele nedbørfeltet ligger innenfor Setesdal Vesthei Ryfylkeheiane landskapsvernområde.

## Referanser